
RAPORT DE SPECIALITATE,

privind aprobarea dobândirii de către Municipiul Timişoara, a terenului înscris în CF nr.449253 Timişoara, nr.cad. NOU 449253, ce face obiectul renunţării la dreptul de proprietate de către PIŢU IOV




Având în vedere adresa nr.CT2019-7721 din data de 06.12.2019, înregistrată la Primăria Municipiului Timişoara de către Piţu Iov, prin care ne înştiinţează că renunţă la dreptul de proprietate, asupra imobilului-teren situat în Timişoara, teren intravilan pentru drum, categoria de folosinţă-arabil înscris în C.F. nr.449253-Timişoara, nr.top.NOU 449253 în suprafaţă de 529 m.p., reprezentând teren intravilan pentru drum .
 Având în vedere, “Declaraţia”, de renunţare la dreptul de proprietate, autentificată sub nr.1616 din 25.11.2019, la SOCIETATEA PROFESIONALĂ NOTARIALĂ ”STĂNCIUC”, de către Notar Public Bogdan-Alexandru Stănciuc,  prin care proprietarul tabular al imobilului-teren menţionat mai sus, reprezentat prin domnul PIŢU IOV, în cota de 1/1, declară că renunţă la dreptul de proprietate asupra acestuia. Totodată declară că, imobilul-teren, nu este grevat de sarcini şi servituţi.
              În conformitate cu prevederile art.889 din Codul Civil, ”proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.”
În conformitate cu prevederile art.562, alin.2 din Codul Civil, în C. F. nr.449253-Timişoara a fost notată declaraţia de renunţare. 
În baza art.553, alin.2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, intră în domeniul privat al comunei, oraşului sau municipiului, prin hotărârea consiliului local”.
            Având în vedere cele menţionate mai sus şi faptul că, din declaraţia proprietarului şi înscrisul din cărțile funciare, rezultă că, destinaţia imobilelor-teren este, ”teren intravilan pentru drum”, în temeiul art.286, alin.4 şi a pct.I din Anexa nr.4, din OUG nr.57 din 03.07.2019 - privind Codul administrativ, înaintăm spre dezbaterea și aprobarea Consiliului Local al Municipiului Timişoara, proiectul de hotărâre, privind dobândirea de către Municipiul Timişoara, în domeniul privat, a imobilului-teren înscris în, C.F. nr.449253-Timișoara, în suprafață de 529 m.p. şi totodată, trecerea terenului respectiv, din domeniul privat în domeniul public al Municipiului Timişoara, cu destinaţia de ”teren intravilan pentru drum”.

